32003D0593
L 201/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 7 август 2003 година
за изменение на Решение 2003/43/ЕО относно определяне на класове на огнеустойчивост за някои строителни продукти
(нотифицирано под № С(2003)2592)
(текст от значение за ЕИП)
(2003/593/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), изменена с Директива 93/68/ЕИО (2), и по-специално член 20, параграф 2 от нея,
като има предвид, че:
(1)
С Решение 2003/43/ЕО на Комисията (3) се въвеждат класове на огнеустойчивост за някои строителни продукти, и по-специално продукти от дървесни плоскости.
(2)
Решение 2003/43/ЕО на Комисията следва да се адаптира към техническия прогрес чрез включването на някои гипсови продукти, някои декоративни ламинати под високо налягане и някои продукти от строителна дървесина, в съответствие с класификацията, въведена с Решение 2000/147/ЕО на Комисията от 8 февруари 2000 г., съгласно Директива 89/106/ЕИО на Съвета относно класификацията по огнеустойчивост на строителни продукти (4).
(3)
Следователно Решение 2003/43/ЕО трябва да бъде съответно изменено.
(4)
Мерките, предвидени в настоящото решение са в съответствие със становището на Постоянния комитет по строителство,
ПРИЕ НАСТОЯЩОТО РЕШЕНИЕ:
Член 1
Приложението към Решение 2003/43/ЕО се изменя, както е посочено в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 7 август 2003 година.